লল্লান প্রসাদ সিং

লল্লান প্রসাদ সিং (১৯১২ – ১৭ অক্টোবর ১৯৯৮) ছিলেন একজন ভারতীয় আইনজ্ঞ, আমলা ও রাজনীতিবিদ। ১৯৩৬ খ্রিস্টাব্দে  ব্রিটিশ শাসনামলের আইসিএস তিনি স্বাধীনতার পর বিহার রাজ্যের মুখ্য সচিব হন। নাগরিক সেবা তথা সিভিল সার্ভিসে দীর্ঘ ও বিশিষ্ট সেবা প্রদানের জন্য ভারত সরকার ১৯৯৯ খ্রিস্টাব্দে মরণোত্তর পদ্মবিভূষণ সম্মাননা প্রদান করে।

 জীবনী 
লল্লান প্রসাদ  ব্রিটিশ ভারতের  বেঙ্গল প্রেসিডেন্সির অধুনা বিহার রাজ্যের বক্সারে জন্মগ্রহণ করেন।WorldStatesmen তিনি আইন নিয়ে পড়াশোনা করেন এবং ১৯৩৬ খ্রিস্টাব্দে আইসিএস হন। The London Gazette, 9 October 1936১৯৪৭ খ্রিস্টাব্দে স্বাধীনতার পর তিনি দীর্ঘসময়ের বিশিষ্ট কর্মজীবন অতিবাহিত করেন সিভিল সার্ভিসে। ১৯৪৬ খ্রিস্টাব্দ হতে অল্প সময়ের অর্থ সচিবসহ পাঁচ বছর তিনি বিহার সরকারের মুখ্য সচিব ছিলেন। তৎকালীন বিহার সরকারের মুখ্যমন্ত্রী শ্রীকৃষ্ণ সিনহা এবং উপমুখ্যমন্ত্রী ড. অনুগ্রহ নারায়ণ সিনহার অত্যন্ত বিশ্বস্ত ছিলেন তিনি। পরে তিনি ভারত সরকারের স্বরাষ্ট্র সচিব, ভারতের পাঁচটি উত্তর-পূর্ব রাজ্যের রাজ্যপাল, (আসামের রাজ্যপাল (১৯৭৩-৮০), মণিপুর (১৯৭৩-৮০, ১৯৮২-৮৩), মেঘালয় (১৯৭৩-৮০), নাগাল্যান্ড (১৯৭৩-৮১), এবং ত্রিপুরা (১৯৭৩–৮০)। নেপালে ভারতের রাষ্ট্রদূতেরপদসহ নানা অবস্থানে কর্মজীবন কাটিয়েছেন।

লল্লান প্রসাদ তার কর্মজীবনে দুটি গ্রন্থ রচনা করেন। বই দুটি হল-

পোট্রেট অফ লাল বাহাদুর শাস্ত্রী: দ্য কুইনটেসেন্সিয়াল গান্ধীয়ান

ইলেকটোরাল রিফর্ম ইন ইন্ডিয়া

তিনি মনোরমা মেহতাকে বিবাহ করেন। তাদের চার সন্তানেরা হলেন, বিনীতা, নন্দিনী, বিজয় ও প্রিয়দর্শনী। লল্লান প্রসাদ ১৯৯৮ খ্রিস্টাব্দের ১৭ অক্টোবর পরলোক গমন করেন। ভারত সরকার ১৯৯৯ খ্রিস্টাব্দে সিভিল সার্ভিসে দীর্ঘ ও বিশিষ্ট কর্মজীবনের জন্য মরণোত্তর  পদ্মবিভূষণে ভূষিত করে।

 গ্যালারি 

 আরো দেখুন 

 1975 সালের শিলং চুক্তি

 তথ্যসূত্র 

বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:১৯৯৮-এ মৃত্যু
বিষয়শ্রেণী:১৯১২-এ জন্ম
বিষয়শ্রেণী:ত্রিপুরার রাজ্যপাল
বিষয়শ্রেণী:নাগাল্যান্ডের রাজ্যপাল
বিষয়শ্রেণী:মেঘালয়ের রাজ্যপাল
বিষয়শ্রেণী:মণিপুরের রাজ্যপাল
বিষয়শ্রেণী:আসামের রাজ্যপাল
বিষয়শ্রেণী:সিভিল সার্ভিসে পদ্মবিভূষণ প্রাপক
বিষয়শ্রেণী:ভারতীয় বেসামরিক কর্মচারী
বিষয়শ্রেণী:বিহারের রাজনীতিবিদ
বিষয়শ্রেণী:বক্সার জেলার ব্যক্তি